| Kezdőlap > Biztonság # Fontos biztonsági előírások A másolásra vonatkozó korlátozások Az összes utasítást olvassa el, és tartsa be a lapolvasón feltüntetett összes figyelmeztetést és előírást. A Vigyázat!, Figyelem! és Megjegyzés címkével jelölt utasítások jelentése: Vigyázat!
Az ilyen utasításokat a testi sérülések elkerülése érdekében gondosan be kell tartani.
Figyelem!
Az ilyen utasításokat a berendezés sérüléseinek elkerülése érdekében kell betartani.
Megjegyzés
Az ilyen részek a készülék használatára vonatkozó fontos információkat és hasznos tanácsokat tartalmaznak.
A lapolvasót helyezze olyan közel a számítógéphez, hogy ne feszüljön meg a csatlakozókábel. Tilos a lapolvasót és a hálózati adaptert a szabadban, szennyezett vagy poros területen, víz közelében, hőforrás mellett, illetve ütés- és rázkódásveszélyt hordozó, magas hőmérsékletű vagy páratartalmú, közvetlen napfénynek kitett, erős fényforrásokhoz közeli, valamint gyors hőmérséklet- és páratartalom-változások jellemezte helyeken elhelyezni és tárolni. Nedves kézzel ne használja a készüléket. A lapolvasót és a hálózati adaptert olyan konnektor közelében helyezze el, amelyből könnyen ki lehet húzni az adaptert. Figyelem:
Győződjön meg róla, hogy a hálózati tápkábel megfelel a vonatkozó helyi biztonsági szabványoknak.
Vigyázzon, hogy a hálózati tápkábelt ne tegye ki dörzsölődésnek, és gondoskodjon róla, hogy ne érintkezzen éles felületekkel, ne gyűrődjön meg és ne gabalyodjon össze. Ne tegyen tárgyakat a hálózati tápkábelre, és úgy helyezze el a hálózati adaptert és a hálózati tápkábelt, hogy ne tudjanak rálépni vagy beleakadni. Különösen ügyeljen rá, hogy a hálózati tápkábel ne törjön meg azon a ponton, ahol csatlakozik a hálózati adapterhez. Csak a lapolvasóhoz mellékelt hálózati adaptert használja. Bármely más adapter használata tüzet, áramütést vagy sérülést okozhat. A hálózati adapter azzal a lapolvasóval használható, amelyhez mellékeltük. Ne próbálja meg más elektronikus eszközökkel használni, hacsak a kézikönyv erről másképpen nem rendelkezik. Csak a hálózati adapter címkéjén feltüntetett áramforrást használja, és közvetlenül egy szabványos, a helyi biztonsági előírásoknak megfelelő beltéri dugaszolóaljzatból nyerjen áramot a tápkábelen keresztül. Ha a terméket a kábellel számítógéphez vagy más eszközhöz csatlakoztatja, ügyeljen a csatlakozók helyes irányára. Az egyes csatlakozók csak egyetlen helyes behelyezési iránnyal rendelkeznek. Ha egy csatlakozót rossz irányban helyez be, a kábellel összekötött mindkét eszköz megsérülhet. Ne használjon olyan konnektort, amely gyakran ki- és bekapcsolódó készülékekkel (például fénymásolókkal vagy légkondicionáló rendszerekkel) azonos áramkörön van. Ha hosszabbító kábellel használja a lapolvasót, ügyeljen rá, hogy az összes csatlakoztatott berendezés amperben mért áramfelvétele ne haladja meg a hosszabbító engedélyezett áramerősségét. Arra is ügyeljen, hogy a fali aljzatba csatlakozó összes készülék együttes áramfelvétele ne haladja meg a fali aljzat engedélyezett áramleadását. Semmilyen körülmények között se szedje szét, módosítsa vagy próbálja meg megjavíttatni a hálózati adaptert, a lapolvasót vagy valamely kiegészítőjét, kivéve azoknak az eljárásoknak az alkalmazását, amelyek a lapolvasó használati útmutatóiban részletesen leírtak. Ne helyezzen semmit a készülékek nyílásaiba, mivel feszültség alatt álló pontokhoz érhet hozzá, vagy rövidzárlatot okozhat. Óvakodjon az áramütés veszélyét rejtő helyzetektől. Ha a csatlakozó megsérül, cserélje ki a tápkábelt, vagy javíttassa meg egy szakképzett villanyszerelővel. Ha a csatlakozóban biztosítékok vannak, akkor cserélje ki azokat megfelelő méretűre és teljesítményűre. Ha a következő helyzetek bármelyike előállna, húzza ki a lapolvasót és a hálózati adaptert a konnektorból, majd forduljon jóváhagyott szakemberhez: a hálózati adapter vagy kábel megsérült; folyadék került a lapolvasóba vagy a hálózati adapterbe; a lapolvasót vagy a hálózati adaptert leejtették vagy burkolata megsérült; a lapolvasó vagy a hálózati adapter nem a megszokott módon működik vagy a teljesítménye feltűnően megváltozott. (Ne módosítsa olyan vezérlőeszközök beállításait, amelyeket a használati utasítások nem ismertetnek.) Tisztítás előtt húzza ki a konnektorból a lapolvasót és a hálózati adaptert. Csak nedves ronggyal tisztítsa. Ne használjon erre a célra folyadékot vagy aeroszolos tisztítószert. Ha hosszabb ideig nem szándékozik használni a lapolvasót, húzza ki a hálózati adaptert a konnektorból. ## A másolásra vonatkozó korlátozások A lapolvasó kezelői kötelesek betartani az alábbi korlátozásokat, biztosítva ezzel a lapolvasó felelősségteljes és jogszerű használatát. A törvény tiltja a következők másolását: Bankjegy, érme, állami kibocsátású értékpapír, államkötvény, önkormányzati értékpapír Használatlan postabélyeg, nyomtatott bélyeget tartalmazó levelezőlap és minden egyéb, érvényes postai jelölést tartalmazó hivatalos postai cikk Állami illetékbélyeg és a jogi eljárások betartásával kibocsátott értékpapírok A következő dolgok másolásakor körltekintően járjon el: Magánkibocsátású értékpapírok (részvény, pénzre váltható utalvány, csekk stb.), bérlet, engedményre feljogosító utalványok stb. Igazolvány, útlevél, jogosítvány, alkalmassági tanúsítvány, behajtási engedély, ebédjegy, étkezési utalvány stb. Megjegyzés:
Előfordulhat, hogy törvény tiltja ezeknek a dolgoknak a másolását.
A szerzői jogvédelem alá eső anyagok felelősségteljes felhasználása A lapolvasók szerzői jogvédelem alá eső anyagok jogosulatlan másolására is felhasználhatók. Hacsak nem egy hozzáértő jogász tanácsa szerint jár el, a közzétett anyagok lemásolása előtt mindig kérje ki a szerzői jog tulajdonosának engedélyét. Felülre |