| Kezdőlap > Speciális projektek beolvasása # A lapolvasó használata fénymásolóként. A lapolvasó és egy, a számítógéphez csatlakoztatott nyomtató együtt ugyanúgy használható, mint egy fénymásoló. Sőt, másolás közben lehetőség nyílik a nagyításra és a kicsinyítésre, a fakó színek élénkítésére, a porszemek nyomának eltávolítására, valamint a fényerő és a kontraszt javítására.
| Helyezze az eredetiket a dokumentumasztalra. Erről a következő részek tartalmaznak útmutatást.
Dokumentumok vagy fényképek: Fényképek és dokumentumok ráhelyezése a dokumentumasztalra Film vagy dia: Film vagy dia elhelyezése
| Az alábbi módszerek valamelyikével indítsa el a Copy Utility programot.
Nyomja meg a Copy (Másolás) gombot a lapolvasón. Windows: Válassza a Start > Programs (Programok) vagy All Programs (Minden program) > Epson Software > Copy Utility parancsot. Mac OS X: Nyissa meg az Applications (Programok) > Epson Software > Copy Utility mappát, és kattintson duplán a Copy Utility ikonra. Megjelenik a Copy Utility ablak.
| Válassza ki a lapolvasót az ablak tetején látható Scanner listából.
| Válassza ki a nyomtatót a Printer listából.
| Kattintson a Source Type mezőre, válassza ki a másolni kívánt eredetik típusát, majd kattintson az OK gombra. Vegye figyelembe a következő táblázat tanácsait.
Source Type beállítás | Dokumentum típusa
Color Document (Single Page) | Egyoldalas színes dokumentum, amely szöveget, illetve szöveget és grafikát tartalmaz (például egy szórólap).
Black & White Document (Single Page) | Egyoldalas fekete-fehér dokumentum, amely szöveget, illetve szöveget és grafikát tartalmaz (például egy levél).
Color Document (Multiple Pages) | Többoldalas színes dokumentum, amely szöveget, illetve szöveget és grafikát tartalmaz (például egy brosúra).
Black & White Document (Multiple Pages) | Többoldalas fekete-fehér dokumentum, amely szöveget, illetve szöveget és grafikát tartalmaz (például egy kézikönyv).
Photo | Színes vagy fekete-fehér fénykép.
Negative Film | Színes negatív filmszalagok.
Positive Film | Színes pozitív dia vagy pozitív filmszalag.
| Kattintson az Output Paper mezőre, válassza ki nyomtatóban levő papír típusát és méretét, majd kattintson az OK gombra.
Megjegyzés:
Ha bizonyos típusú Epson nyomtatókkal nyomtat, a nyomtatóbeállítás ablak látható. A beállítások megadását a nyomtató dokumentációja ismerteti részletesen.
| Ha másolás közben fel szeretné nagyítani vagy le szeretné kicsinyíteni a képeket, kattintson a Copy Size mezőre, válassza ki a nagyítási/kicsinyítési arányt, majd kattintson az OK gombra.
Megjegyzés:
Ha olyan Epson nyomtatóval nyomtat, amely szegély nélkül is tud nyomtatni, választhat a Margins (Margó) (szegéllyel történő) és a No Margins (Margó nélkül) (szegély nélküli) nyomtatás közül.
| Ha kifakult fényképet másol és helyre szeretné állítani a színeit, akkor kattintson a Color Restoration jelölőnégyzetre. Ez csak akkor érhető el, ha a Source Type Photo, Negative Film vagy Positive Film.
| Ha másolás közben el szeretné távolítani a pornyomokat, akkor jelölje be a Dust Removal jelölőnégyzetet. Ez csak akkor érhető el, ha a Source Type Negative Film vagy Positive Film.
| Ha színes vagy fekete-fehér dokumentumot másol, fokozhatja a szöveg és vonalrajz élességét, ha bejelölve hagyja a Text Enhancement jelölőnégyzetet. Ez csak akkor érhető el, ha a Source Type Color Document (Single Page), Black & White Document (Single Page), Color Document (Multiple Pages) vagy Black & White Document (Multiple Pages).
| Ha másolás közben módosítani szeretné az eredeti anyag sötétségét, világosságát vagy kontrasztarányát, akkor kattintson a Brightness és/vagy a Contrast beállítás alatti csúszkára. A Contrast csak akkor állítható, ha a Source Type Photo, Negative Film vagy Positive Film.
| Ha szükséges, kattintson a Number of Copies mező melletti nyílra, és válassza ki a kívánt példányszámot.
| Amikor készen áll a beolvasásra és nyomtatásra, kattintson a Copy gombra.
Megjegyzés:
Ha kinyomtatása előtt meg szeretné tekinteni az eredeti anyag előképét, vagy további másolási beállításokat szeretne megadni, akkor kattintson az ablak alján látható Custom Copy gombra. Ha a Custom Copy funkció szolgáltatásaira vonatkozólag útmutatásra van szüksége, akkor kattintson a Copy Utility program Help gombjára.