| Kezdőlap > Az eredeti anyagok ráhelyezése a lapolvasóra # Film vagy dia elhelyezése A dokumentumpárna eltávolítása Film behelyezése a tartóba Dia behelyezése a tartóba A dokumentumpárna visszahelyezése ## A dokumentumpárna eltávolítása Filmszalag és dia beolvasása előtt le kell venni a dokumentumpárnát a lapolvasó fedeléről. Ez felfedi a filmfeldolgozó egység ablakát, hogy a lapolvasó használhassa a film vagy a dia beolvasására.
| Nyissa fel a lapolvasó fedelét, és a dokumentumpárnát felfelé csúsztatva húzza ki a helyéről.
| Puha ruhadarabbal törölje át a filmfeldolgozó egység ablakát és a dokumentumasztalt, mielőtt elhelyezné a filmet vagy a diát.
a. filmfeldolgozó egység ablaka A beolvasni kívánt film ráhelyezését a következő rész ismerteti: Film behelyezése a tartóba. A beolvasni kívánt diapozitívok ráhelyezését a következő rész ismerteti: Dia behelyezése a tartóba. A fényvisszaverő dokumentumpárna visszahelyezését lásd: A dokumentumpárna visszahelyezése. Felülre ## Film behelyezése a tartóba ### 35 mm-es filmszalag behelyezése
| Nyissa fel a 35 mm-es filmszalag tartójának a fedelét.
| Csúsztasson egy vagy két filmszalagot teljesen a filmtartóba úgy, hogy annak fényes fele lefelé nézzen. A felfelé néző oldalon fordítva kell látszaniuk a filmszalagon levő képeknek és az esetleg rajtuk levő szövegnek.
Megjegyzés:
A filmet óvatosan, a széleinél fogja, vagy használjon kesztyűt, nehogy kárt tegyen a filmben. Győződjön meg róla, hogy nincsenek megkarcolva, nem porosak és nincsenek letakarva a filmtartó hátoldalán lévő fehér matricák és a körülöttük levő területek. Ha ezek a területek el vannak fedve, a lapolvasónak nehézségei adódhatnak a film felismerésével Full Auto Mode (Automatikus mód) módban. A filmtartóban lévő kicsi lyukakat hagyja szabadon.
| Csukja le a fedelet és nyomja be kattanásig. Ezután nyomja le a fedelek valamennyi szélét azok rögzítéséhez.
| Győződjön meg róla, hogy a filmszalag az ábrának megfelelően van behelyezve.
| Tegye rá a filmtartót a dokumentumasztalra az ábrán látható módon. Győződjön meg róla, hogy a filmtartón lévő „A" feliratú fül illeszkedik a lapolvasón található „A" részbe.
| Ha nincs levéve a dokumentumpárna, vegye le. Lásd: A dokumentumpárna eltávolítása.
| Zárja be a lapolvasó fedelét.
A film beolvasásáról a következő rész tartalmaz tájékoztatást: Az Epson Scan program indítása. Amikor végzett a film beolvasásával, feltétlenül tegye vissza a dokumentumpárnát, mielőtt dokumentumot vagy fényképet olvasna be. Lásd: A dokumentumpárna visszahelyezése. ### Közepes formátumú film behelyezése
| Nyissa fel a közepes formátumú filmtartó fedelét.
| Csúsztasson egy közepes formátumú filmképet a filmtartóba annak fényes aljával lefelé. A felfelé néző oldalon fordítva kell látszania a filmen levő képnek és az esetleg raja levő szövegnek. Ügyeljen arra, hogy a teljes képkeret a filmtartó nyílásában legyen.
Megjegyzés:
A filmet óvatosan, a széleinél fogja meg, vagy használjon kesztyűt, nehogy kárt tegyen a filmben. Ne fedje le a filmtartóban lévő apró lyukakat, mert máskülönben a lapolvasó nem tudja felismerni, hogy milyen filmtartót használ.
| Zárja rá a fedelet a filmre, és kattanásig nyomja le. Ezután nyomja le a fedél valamennyi szélét annak rögzítéséhez.
| Győződjön meg róla, hogy a filmszalag az ábrának megfelelően van behelyezve.
| Tegye a filmtartót a dokumentumasztalra, annak bal felső sarkához igazítva azt. Győződjön meg róla, hogy a filmtartón lévő „B" feliratú fül illeszkedik a lapolvasón található „B" részbe.
| Ha nincs levéve a dokumentumpárna, vegye le. Lásd: A dokumentumpárna eltávolítása.
| Zárja be a lapolvasó fedelét.
Megjegyzés:
Közepes formátumú filmek beolvasására nem használható a Full Auto Mode (Automatikus mód).
Amikor végzett a film beolvasásával, feltétlenül tegye vissza a dokumentumpárnát, mielőtt dokumentumot vagy fényképet olvasna be. Lásd: A dokumentumpárna visszahelyezése. #### A beolvasási támasztólap használata Ha görbe a film, a közepes formátumú filmtartóhoz mellékelt beolvasási támasztólap segítségével egyenesítse ki a filmet. Figyelem:
Tartson legalább 2 mm távolságot a képkeret és a beolvasási támasztólap között. Ügyeljen arra, hogy a fényes oldal érintkezzen a film felületével. Ha fordítva helyezi el a beolvasási támasztólapot, a film megsérülhet.
Ha a film lefelé görbül: A beolvasási támasztólapot felfelé néző fényes felülettel helyezze a film alá. Ezután zárja le a tartó fedelét. Ha a film felfelé görbül: A beolvasási támasztólapot lefelé néző fényes felülettel helyezze a filmre. Ezután zárja le a tartó fedelét. Felülre ## Dia behelyezése a tartóba Egyszerre legfeljebb négy 35 mm-es dia olvasható be a filmtartó dia befogadására szolgáló részével. Megjegyzés:
Győződjön meg róla, hogy nincsenek megkarcolva, nem porosak és nincsenek letakarva a filmtartó hátoldalán lévő fehér matricák és a körülöttük levő területek. Ha ezek a területek el vannak fedve, a lapolvasónak nehézségei adódhatnak a dia felismerésével Full Auto Mode (Automatikus mód) módban. A filmtartóban lévő kicsi lyukakat hagyja szabadon.
| Tegye rá a filmtartót a dokumentumasztalra az ábrán látható módon. Győződjön meg róla, hogy a filmtartón lévő „C" feliratú fül illeszkedik a lapolvasón található „C" részbe.
| Helyezzen be legfeljebb négy diát a filmtartóba úgy, hogy a fényes oldaluk nézzen lefelé. A felfelé néző oldalon fordítva kell látszania a képeknek. A képeket az ábra szerint tájolja be.
Megjegyzés:
Győződjön meg róla, hogy a dia hosszabbik oldala az ábrának megfelelően helyezkedik el a filmtartóban.
| Ha nincs levéve a dokumentumpárna, vegye le. Lásd: A dokumentumpárna eltávolítása.
| Zárja be a lapolvasó fedelét.
A diapozitívok beolvasásáról a következő rész tartalmaz tájékoztatást: Az Epson Scan program indítása. Amikor végzett a diák beolvasásával, feltétlenül tegye vissza a dokumentumpárnát, mielőtt dokumentumot vagy fényképet olvasna be. Lásd: A dokumentumpárna visszahelyezése. Felülre ## A dokumentumpárna visszahelyezése Tegye vissza a dokumentumpárnát úgy, hogy belecsúsztatja a lapolvasó fedelében levő hornyokba. A fehér felének kell kifelé néznie. Felülre |