| Kezdőlap > Problémamegoldás # Lapolvasó problémák Az állapotjelző lámpa villog A lapolvasó nem kapcsol be A lapolvasó kikapcsol Nem sikerül elindítani az Epson Scan programot Nem indul el a megfelelő program a lapolvasó valamelyik gombjának megnyomásakor ## Az állapotjelző lámpa villog A zöld és narancssárga állapotjelző lámpa a PDF gombtól balra található.
Jelzőfény | Jelzőfény állapota | Jelentése
Ready (Zöld) | Világít | A lapolvasó készenlétben áll.
Villog | Felkészül az üzemelésre vagy lapot olvas.
Error (Narancssárga) | Villog | Hiba történt. Ellenőrizze, hogy a lapolvasó jól csatlakozik-e a számítógéphez. A lapolvasó számítógéphez csatlakoztatásával kapcsolatos részleteket a nyomtatott kézikönyv tartalmazza. Ellenőrizze, hogy a beolvasóprogram megfelelően van-e telepítve. A szoftver telepítésével kapcsolatos részleteket a nyomtatott kézikönyv tartalmazza. A hálózati kapcsolóval kapcsolja ki a lapolvasót, majd ismét kapcsolja be. Ha az állapotjelző lámpa még mindig narancssárga színűen villog, akkor esetleg meghibásodott a lapolvasó vagy ki kell cserélni annak fényforrását. További részletek: Az Epson ügyfélszolgálatával való kapcsolatfelvétel.
(Minden) | Nem világít | A lapolvasó ki van kapcsolva.
Felülre ## A lapolvasó nem kapcsol be Győződjön meg róla, hogy a lapolvasó hálózati adaptere megfelelően csatlakozik-e a lapolvasóhoz és egy működő konnektorhoz. Ellenőrizze, hogy van-e áram a konnektorban. Ha szükséges, kipróbálás céljából csatlakoztasson egy másik elektromos készüléket, és kapcsolja be azt. Felülre ## A lapolvasó kikapcsol Ellenőrizze, hogy a Power Off Timer (Kikapcsolási időzítő) be van-e állítva. További részletekért lásd: Kikapcsolási időzítő beállítása. Felülre ## Nem sikerül elindítani az Epson Scan programot Várja meg, amíg a zöld állapotjelző lámpa abba nem hagyja a villogást, ezzel jelezve, hogy a lapolvasó készen áll a beolvasásra. Győződjön meg arról, hogy a lapolvasó be van kapcsolva. Kapcsolja ki a lapolvasót és a számítógépet, majd ellenőrizze az azokat összekötő csatlakozókábel csatlakozóit, hogy megbizonyosodjon azok biztos csatlakozásáról. Használja a lapolvasóhoz mellékelt USB-kábelt, vagy az itt leírtakat: USB interfész. Közvetlenül vagy egy USB-elosztón keresztül csatlakoztassa a lapolvasót a számítógép USB-portjához. Előfordulhat, hogy nem működik jól a lapolvasó, ha egynél több USB-elosztón keresztül csatlakozik a számítógéphez. Győződjön meg arról, hogy a számítógép támogatja-e az USB-csatlakozást. Ha valamilyen TWAIN-kompatibilis programot (például az Adobe Photoshop Elements programot) használ, akkor ellenőrizze, hogy a Scanner (Lapolvasó) vagy Source (Forrás) beállításnál a helyes lapolvasó van-e kiválasztva. Ha frissítette a számítógép operációs rendszerét, akkor újra kell telepíteni az Epson Scan programot. Távolítsa el az Epson Scan programot a következő rész szerint: A beolvasóprogram eltávolítása, majd telepítse újra a nyomtatott kézikönyv szerint. Csak Windows esetében: Ellenőrizze, hogy a lapolvasó neve az Imaging device (Képeszköz) kategóriában kérdőjel (?) vagy felkiáltójel (!) nélkül jelenik-e meg a Device Manager (Eszközkezelő) ablakban. Ha a lapolvasó neve mellett valamelyik jel látható, vagy Unknown (Ismeretlen) eszközként jelenik meg, akkor távolítsa el az Epson Scan programot a következő rész szerint: A beolvasóprogram eltávolítása, majd telepítse újra a nyomtatott kézikönyv szerint. Felülre ## Nem indul el a megfelelő program a lapolvasó valamelyik gombjának megnyomásakor Ellenőrizze, hogy az Epson Scan program megfelelően van-e telepítve. Windows Vista és XP: Kattintson az Events (Események) lapra a lapolvasó Properties (Tulajdonságok) párbeszédpanelén, és ellenőrizze, hogy véletlenül nem a Take no action (Semmilyen műveletet ne hajtson végre) lehetőség van-e kiválasztva. Azt is ellenőrizze, hogy a kívánt gomb van-e kiválasztva a Select an event (Esemény kijelölése) listán, és hogy be van-e jelölve a Start this program (A megadott program indítása) elem. Felülre |